ทรัมป์ใช้คำสั่งพิเศษหวังคุมสื่อโซเชียล
เมื่อ 28 พ.ค. ประธานาธิบดีโดนัลด์ ทรัมป์ แห่งสหรัฐฯ ลงนามคำสั่งพิเศษหวังควบคุมสื่อออนไลน์ยักษ์ใหญ่ เช่น ทวิตเตอร์ โดยจะให้คณะกรรมการด้านการสื่อสารของสหรัฐฯ (เอฟซีซี) ประมวลว่าบนแพลตฟอร์มของสื่อสังคมออนไลน์ต่างๆ ที่มีอยู่เหมาะสมหรือไม่กับการดูแลปกป้องความน่าเชื่อถือของเนื้อหาที่โพสต์โดยสมาชิกหรือผู้ใช้นับล้านคน ซึ่งทรัมป์เผยว่า ที่ตนกระทำลงไปเพราะบริษัทเหล่านี้ใช้อำนาจโดยที่ไม่ได้ตรวจสอบในการเซ็นเซอร์ คุมเข้ม ดัดแปลง ปรับแต่ง ซุกซ่อน แก้ไขรูปแบบการสื่อสารระหว่างความเป็นส่วนตัวหรือผู้ที่ติดตามเป็นกลุ่มก้อนใหญ่ เราจะปล่อยให้เกิดขึ้นต่อไปไม่ได้อย่างไรก็ตาม กลุ่มนักวิจารณ์มองว่าทรัมป์ไม่มีอำนาจหน้าที่ควบคุมดูแลผู้ให้บริการอินเตอร์เน็ตของเอกชน หรือเปลี่ยนแปลงกฎหมายที่เรียกว่า มาตรา 230 ที่อนุญาตให้ธุรกิจแพลตฟอร์มออนไลน์ เช่น เฟซบุ๊ก และทวิตเตอร์ เจริญก้าวหน้า ขณะที่นายเอริค โกลด์แมน ผู้อำนวยการสถาบันกฎหมายไฮเทค ประจำมหาวิทยาลัยซานตา คลารา รัฐแคลิฟอร์เนีย ในสหรัฐฯ มองว่าคำสั่งของทรัมป์เป็นเรื่องการเมืองมากกว่าการแก้ไขกฎหมาย หลังทรัมป์ไม่พอใจที่ทวิตเตอร์ขึ้นข้อความระบุด้านล่างให้ตรวจสอบข้อเท็จจริงจากทวีตของทรัมป์ที่วิจารณ์เรื่องการส่งบัตรเลือกตั้งทางไปรษณีย์.
ประธานาธิบดีโดนัลด์ ทรัมป์ แห่งสหรัฐฯ ลงนามคำสั่งพิเศษหวังควบคุมสื่อออนไลน์ยักษ์ใหญ่ เช่น ทวิตเตอร์ โดยจะให้คณะกรรมการด้านการสื่อสารของสหรัฐฯ (เอฟซีซี)
โดนัล ทรัมป์,คำสั่งพิเศษ,สื่อออนไลน์,ควบคุมสื่อออนไลน์,ประธานาธิบดีสหรัฐ,สื่อสังคมออนไลน์,ข่าววันนี้